ونزوئلا دؤولت باشقانی نیکولاس مادورو، اؤلکه‌سین‌ده‌کی سیاسی بحرانلا باغلی آمریکا بیرلشمیش ایالتلری باشقانی دونالد ترامپی سوچلادی.
مادورو اؤلدورولمه‌سی اوچون، ترامپین کلمبیا حکومتی و و مافیایا امر وئردیگینی دئدی.
ونزوئلادا مخالیفت و اقتدار طرفدارلارینین ۲۳ ژانویه چرشنبه گونو گئچیردیگی میتینگلر، اؤلکه و بؤلگه اوچون اؤنم‌لی گلیشمه‌لره یول آچمیشدی.
اکثریتی مخالیفتین الین‌ده‌کی میلی مجلسین باشقانی خوان گوایدو، مخالیفلرین میتینگینده اؤزونو "گئچیجی دؤولت باشقانی" اعلان ائتمیش و باش‌دا آمریکا اولماق اوزره استرالیا، کانادا، کلمبیا، پئرو، اکوادور، پاراگوئه، برزیل، شیلی، پاناما، آرژانتین، کاستاریکا و گواتمالا کیمی اؤلکه‌لر طرفین‌دن تانینمیشدی.
مکزیک، تورکیه، روسیا، کوبا، چین و بولیوی ایسه ونزوئلا پرزیدنتی نیکولاس مادورو حکومتینه دستکلرینی تکرارلامیش، مادورو دا گلیشمه‌لر حاقین‌دا آمریکا ایله دیپلوماتیک و سیاسی ایلیشکی‌لری کسدیگینی آنجاق تیجاری ایلیشکیلرینین داوام ائدجگینی بیلدیرمیشدی.
